ประกาศกรมสรรพสามิตเรื่องกำหนดหลักเกณฑ์ เงื่อนไข และคุณลักษณะของรถยนต์กระบะที่ออกแบบสำหรับให้มีน้ำหนักรถรวมน้ำหนักบรรทุกไม่เกิน๔,๐๐๐กิโลกรัมที่มีพื้นที่ใส่สัมภาระด้านหลังที่นั่งคนขับ(SpaceCab)[๑] อาศัยอำนาจตามความใน (๒) ของประเภทที่๐๖.๐๓ รถยนต์กระบะที่ออกแบบสำหรับให้มีน้ำหนักรถรวมน้ำหนักบรรทุกไม่เกิน ๔,๐๐๐กิโลกรัม ในบัญชีท้ายกฎกระทรวงกำหนดพิกัดอัตราภาษีสรรพสามิต พ.ศ. ๒๕๖๐อธิบดีกรมสรรพสามิต จึงออกประกาศไว้ ดังต่อไปนี้ข้อ ๑รถยนต์กระบะที่ออกแบบสำหรับให้มีน้ำหนักรถรวมน้ำหนักบรรทุกไม่เกิน ๔,๐๐๐ กิโลกรัมที่มีความจุของกระบอกสูบไม่เกิน ๓,๒๕๐ลูกบาศก์เซนติเมตร ใน (ก) และ (ข) ของ (๒) ของประเภทที่ ๐๖.๐๓ในบัญชีท้ายกฎกระทรวงกำหนดพิกัดอัตราภาษีสรรพสามิต พ.ศ. ๒๕๖๐ ต้องมีคุณลักษณะและเป็นไปตามหลักเกณฑ์เงื่อนไขดังนี้๑.๑รถยนต์กระบะบรรทุกที่มีน้ำหนักบรรทุกตั้งแต่ ๑,๐๐๐กิโลกรัมขึ้นไปต้องมีคุณลักษณะครบถ้วนทุกข้อ ดังต่อไปนี้๑.๑.๑ มีน้ำหนักรถไม่น้อยกว่า ๑,๒๐๐กิโลกรัม และมีน้ำหนักบรรทุกไม่น้อยกว่า ๑,๐๐๐ กิโลกรัม๑.๑.๒ ระบบกันสะเทือนหลังแบบแหนบ๑.๑.๓ระยะด้านนอกตัวรถยนต์จากแนวขอบด้านหลังของบานประตูจนถึงด้านหลังสุดของห้องคนขับในแนวระนาบเดียวกันมีความยาวไม่เกิน๖๕ เซนติเมตร๑.๑.๔ มีความยาวกระบะไม่น้อยกว่า ๑๕๐เซนติเมตร หรือมีความยาวกระบะบรรทุกไม่น้อยกว่าหนึ่งในสองของระยะความยาวที่วัด(ในแนวระนาบเดียวกัน)จากขอบประตูด้านหน้าส่วนที่กว้างที่สุดจนถึงด้านหลังสุดของกระบะ๑.๒รถยนต์กระบะบรรทุกขนาดเบาที่มีน้ำหนักบรรทุกน้อยกว่า ๑,๐๐๐ กิโลกรัม ต้องมีคุณลักษณะครบถ้วนทุกข้อดังต่อไปนี้๑.๒.๑ มีน้ำหนักรถน้อยกว่า ๑,๒๐๐กิโลกรัม และน้ำหนักบรรทุกต้องไม่น้อยกว่าร้อยละ ๔๐ ของน้ำหนักรถ๑.๒.๒ระยะด้านนอกตัวรถยนต์จากแนวขอบด้านหลังของบานประตูจนถึงด้านหลังสุดของห้องคนขับในแนวระนาบเดียวกันมีความยาวไม่เกิน๖๕ เซนติเมตร๑.๒.๓ มีความยาวกระบะไม่น้อยกว่า ๙๐เซนติเมตรหรือมีความยาวกระบะบรรทุกไม่น้อยกว่าหนึ่งในสองของระยะความยาวที่วัดในแนวระนาบเดียวกันจากขอบประตูด้านหน้าส่วนที่กว้างที่สุดจนถึงด้านหลังสุดของกระบะ๑.๓ผู้มีหน้าที่เสียภาษีจะต้องยื่นเอกสารแสดงปริมาณการปล่อยก๊าซคาร์บอนไดออกไซด์ (CO2)เพื่อใช้ในการกำหนดอัตราภาษีที่จะต้องเสียดังนี้๑.๓.๑ กรณีผลิตในราชอาณาจักรให้ผู้มีหน้าที่เสียภาษียื่นป้ายที่ระบุข้อมูลรถยนต์ตามมาตรฐานสากล (ECOSticker)และใบแจ้งอัตราการปล่อยก๊าซคาร์บอนไดออกไซด์ (CO2) และอัตราการใช้พลังงานต่อเจ้าพนักงานสรรพสามิต ณ สำนักงานสรรพสามิตพื้นที่ที่โรงอุตสาหกรรมตั้งอยู่ก่อนนำรถยนต์ออกจากโรงอุตสาหกรรม หากอยู่ในระหว่างการยื่นขอเอกสารดังกล่าวให้ยื่นเอกสารที่ระบุข้อมูลรถยนต์ตามมาตรฐานสากลเบื้องต้น (ECOStickerเบื้องต้น) แทนหลังจากนั้นให้ยื่นป้ายที่ระบุข้อมูลรถยนต์ตามมาตรฐานสากล (ECOSticker)และใบแจ้งอัตราการปล่อยก๊าซคาร์บอนไดออกไซด์ (CO2) และอัตราการใช้พลังงานต่อเจ้าพนักงานสรรพสามิตณ สำนักงานสรรพสามิตพื้นที่ที่โรงอุตสาหกรรมตั้งอยู่ ภายในระยะเวลา ๔๕ วันนับแต่วันที่นำรถยนต์ออกจากโรงอุตสาหกรรม๑.๓.๒ กรณีผลิตในเขตปลอดอากรคลังสินค้าทัณฑ์บนประเภทโรงผลิตสินค้าตามกฎหมายว่าด้วยศุลกากรหรือเขตประกอบการเสรีให้ผู้มีหน้าที่เสียภาษียื่นป้ายที่ระบุข้อมูลรถยนต์ตามมาตรฐานสากล (ECOSticker)และใบแจ้งอัตราการปล่อยก๊าซคาร์บอนไดออกไซด์ (CO2) และอัตราการใช้พลังงานต่อเจ้าหน้าที่ศุลกากรณ สำนักงานศุลกากรที่มีการตรวจปล่อยตั้งอยู่และชำระภาษีก่อนการตรวจปล่อยพ้นจากอารักขาศุลกากรหากอยู่ในระหว่างการยื่นขอเอกสารดังกล่าว ให้ยื่นเอกสารที่ระบุข้อมูลรถยนต์ตามมาตรฐานสากลเบื้องต้น(ECOStickerเบื้องต้น) แทน หลังจากนั้นให้ยื่นป้ายที่ระบุข้อมูลรถยนต์ตามมาตรฐานสากล (ECOSticker)และใบแจ้งอัตราการปล่อยก๊าซคาร์บอนไดออกไซด์ (CO2) และอัตราการใช้พลังงานต่อเจ้าหน้าที่ศุลกากร ณ สำนักงานศุลกากรที่มีการตรวจปล่อยตั้งอยู่ ภายในระยะเวลา๔๕ วัน นับแต่วันที่ตรวจปล่อยพ้นจากอารักขาศุลกากร๑.๓.๓กรณีรถยนต์ใหม่สำเร็จรูปที่นำเข้าจากต่างประเทศให้ผู้มีหน้าที่เสียภาษียื่นป้ายที่ระบุข้อมูลรถยนต์ตามมาตรฐานสากล (ECOSticker)และใบแจ้งอัตราการปล่อยก๊าซคาร์บอนไดออกไซด์ (CO2) และอัตราการใช้พลังงานต่อเจ้าหน้าที่ศุลกากร ณ สำนักงานศุลกากรที่มีการตรวจปล่อยตั้งอยู่และชำระภาษีก่อนการตรวจปล่อยพ้นจากอารักขาศุลกากรหากอยู่ในระหว่างการยื่นขอเอกสารดังกล่าวให้ยื่นเอกสารที่ระบุข้อมูลรถยนต์ตามมาตรฐานสากลเบื้องต้น (ECOStickerเบื้องต้น) แทน หลังจากนั้นให้ยื่นป้ายที่ระบุข้อมูลรถยนต์ตามมาตรฐานสากล (ECOSticker)และใบแจ้งอัตราการปล่อยก๊าซคาร์บอนไดออกไซด์ (CO2) และอัตราการใช้พลังงานต่อเจ้าหน้าที่ศุลกากรณ สำนักงานศุลกากร ที่มีการตรวจปล่อยตั้งอยู่ ภายในระยะเวลา ๔๕วันนับแต่วันที่ตรวจปล่อยพ้นจากอารักขาศุลกากรกรณีเป็นรถยนต์ที่มียี่ห้อ รุ่น แบบ และModelCodeเดียวกันกับรถยนต์ที่เคยได้รับการตรวจวัดปริมาณการปล่อยก๊าซคาร์บอนไดออกไซด์ (CO2)ที่ระบุในเว็บไซต์ www.car.go.thให้ผู้มีหน้าที่เสียภาษีแสดงปริมาณการปล่อยก๊าซคาร์บอนไดออกไซด์ (CO2)ของรถยนต์ที่เคยได้รับการตรวจวัดตามที่ระบุไว้ดังกล่าวเพื่อใช้ในการกำหนดอัตราภาษีก็ได้หากไม่มีเอกสารตามวรรคหนึ่งและไม่ใช่กรณีตามวรรคสองผู้มีหน้าที่เสียภาษีจะยื่นหนังสือรับรองหรือเอกสารแสดงปริมาณการปล่อยก๊าซคาร์บอนไดออกไซด์(CO2)จากผู้ผลิตของประเทศที่เป็นแหล่งกำเนิด ผลิตหรือประกอบ ที่สำนักงานมาตรฐานผลิตภัณฑ์อุตสาหกรรมหรือหน่วยงานที่สำนักงานมาตรฐานผลิตภัณฑ์อุตสาหกรรมมอบหมายรับรองเพื่อใช้ในการกำหนดอัตราภาษีก็ได้หากไม่มีเอกสารตามวรรคหนึ่งและไม่ใช่กรณีตามวรรคสอง และวรรคสามหรือผู้มีหน้าที่เสียภาษีไม่ประสงค์จะยื่นเอกสารตามวรรคหนึ่ง วรรคสอง หรือวรรคสามให้ยื่นเอกสารที่แสดงปริมาณการปล่อยก๊าซคาร์บอนไดออกไซด์ (CO2)ที่วัดได้ตามหลักเกณฑ์ที่ระบุในข้อกำหนด UN Reg.101 Rev.2หรือระดับที่สูงกว่า โดยอ้างอิงแหล่งข้อมูลอย่างใดอย่างหนึ่ง ดังต่อไปนี้(๑)คู่มือผู้ใช้รถยนต์ของรถยนต์รุ่นนั้น ๆ จากผู้ผลิต(๒)ข้อมูลจากเว็บไซต์ของผู้ผลิตหรือสถาบันทดสอบยานยนต์ที่ได้รับการรับรองจากหน่วยรับรอง(ECE101TypeApprovalAuthority)(๓)หนังสือรับรองจากผู้ผลิตพร้อมกับชำระค่าภาษีและวางประกันเพิ่มเติมจนเต็มจำนวนตามอัตราภาษีที่กำหนดในบัญชีท้ายกฎกระทรวงกำหนดพิกัดอัตราภาษีสรรพสามิตพ.ศ. ๒๕๖๐ เพื่อนำรถยนต์ไปตรวจวัดปริมาณการปล่อยก๊าซคาร์บอนไดออกไซด์ (CO2)เมื่อได้รับป้ายที่ระบุข้อมูลรถยนต์ตามมาตรฐานสากล (ECOSticker)และใบแจ้งอัตราการปล่อยก๊าซคาร์บอนไดออกไซด์ (CO2) และอัตราการใช้พลังงานแล้วให้ยื่นเอกสารดังกล่าวเพื่อพิจารณากำหนดอัตราภาษีและดำเนินการผลักเงินประกันหรือขอคืนหลักประกันต่อเจ้าหน้าที่ศุลกากร ณสำนักงานศุลกากรที่มีการตรวจปล่อยตั้งอยู่ภายในระยะเวลา ๑๒๐ วันนับแต่วันที่ตรวจปล่อยพ้นจากอารักขาศุลกากร๑.๓.๔ รถยนต์ใช้แล้วที่นำเข้าจากต่างประเทศให้ผู้มีหน้าที่เสียภาษีแสดงปริมาณการปล่อยก๊าซคาร์บอนไดออกไซด์(CO2)ตามที่ปรากฏในคู่มือผู้ใช้รถยนต์ของรถยนต์รุ่นนั้นๆ จากผู้ผลิต หรือจากเว็บไซต์ของผู้ผลิต หรือหนังสือรับรองจากผู้ผลิตพร้อมกับชำระค่าภาษีและวางประกันเพิ่มเติมจนเต็มจำนวนตามอัตราภาษีที่กำหนดในบัญชีท้ายกฎกระทรวงกำหนดพิกัดอัตราภาษีสรรพสามิตพ.ศ. ๒๕๖๐ เพื่อนำรถยนต์ไปตรวจวัดปริมาณการปล่อยก๊าซคาร์บอนไดออกไซด์ (CO2)โดยผู้ตรวจสอบผลิตภัณฑ์อุตสาหกรรมที่ได้รับการแต่งตั้งตามมาตรา ๕แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ และที่แก้ไขเพิ่มเติมและให้ยื่นเอกสารการรับรองผลการทดสอบดังกล่าวเพื่อพิจารณากำหนดอัตราภาษีและดำเนินการผลักเงินประกันหรือขอคืนหลักประกันต่อเจ้าหน้าที่ศุลกากร ณสำนักงานศุลกากร ที่มีการตรวจปล่อยตั้งอยู่ภายในระยะเวลา ๑๒๐วันนับแต่วันที่ตรวจปล่อยพ้นจากอารักขาศุลกากร๑.๓.๕ กรณีผู้มีหน้าที่เสียภาษีตามมาตรา ๒๒หรือมาตรา ๒๓ แห่งพระราชบัญญัติภาษีสรรพสามิต พ.ศ. ๒๕๖๐ให้ยื่นเอกสารการรับรองผลการทดสอบจากผู้ตรวจสอบผลิตภัณฑ์อุตสาหกรรมที่ได้รับการแต่งตั้งตามมาตรา๕ แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ และที่แก้ไขเพิ่มเติมต่อเจ้าพนักงานสรรพสามิต ณสำนักงานสรรพสามิตพื้นที่ที่ผู้มีหน้าที่เสียภาษีอยู่ในเขตท้องที่นั้นพร้อมกับการยื่นแบบรายการภาษีและชำระภาษีภายใน๓๐ วันนับแต่วันที่ความรับผิดในอันจะต้องเสียภาษีเกิดขึ้น๑.๓.๖ในกรณีมีเหตุสุดวิสัยหรือเหตุจำเป็นจนไม่สามารถยื่นป้ายที่ระบุข้อมูลรถยนต์ตามมาตรฐานสากล(ECOSticker)และใบแจ้งอัตราการปล่อยก๊าซคาร์บอนไดออกไซด์ (CO2)และอัตราการใช้พลังงาน หรือยื่นเอกสารการรับรองผลการทดสอบ ตามระยะเวลาที่กำหนดให้ผู้มีหน้าที่เสียภาษียื่นคำขอขยายระยะเวลาการยื่นป้ายที่ระบุข้อมูลรถยนต์ตามมาตรฐานสากล(ECOSticker)และใบแจ้งอัตราการปล่อยก๊าซคาร์บอนไดออกไซด์ (CO2) และอัตราการใช้พลังงานหรือยื่นเอกสารการรับรองผลการทดสอบณสำนักงานสรรพสามิตพื้นที่ที่โรงอุตสาหกรรมหรือสำนักงานศุลกากรที่มีการตรวจปล่อยตั้งอยู่แล้วแต่กรณี ก่อนวันครบกำหนด โดยให้สรรพสามิตพื้นที่มีอำนาจในการขยายระยะเวลาดังนี้(๑)กรณีขยายระยะเวลาการยื่นป้ายที่ระบุข้อมูลรถยนต์ตามมาตรฐานสากล (ECOSticker)และใบแจ้งอัตราการปล่อยก๊าซคาร์บอนไดออกไซด์ (CO2) และอัตราการใช้พลังงานต่อเจ้าพนักงานสรรพสามิตหรือเจ้าหน้าที่ศุลกากรเมื่อรวมกับจำนวนวันที่กำหนดตามข้อ ๑.๓.๑ ข้อ ๑.๓.๒ หรือข้อ ๑.๓.๓วรรคหนึ่ง แล้วแต่กรณี แล้วจะต้องไม่เกิน ๙๐ วัน(๒)กรณีขยายระยะเวลาการยื่นป้ายที่ระบุข้อมูลรถยนต์ตามมาตรฐานสากล (ECOSticker)และใบแจ้งอัตราการปล่อยก๊าซคาร์บอนไดออกไซด์ (CO2) และอัตราการใช้พลังงานหรือเอกสารการรับรองผลการทดสอบเพื่อพิจารณากำหนดอัตราภาษีและดำเนินการผลักเงินประกันหรือขอคืนหลักประกัน ต่อเจ้าหน้าที่ศุลกากรเมื่อรวมกับจำนวนวันที่กำหนดตามข้อ ๑.๓.๓ วรรคสี่ หรือข้อ ๑.๓.๔แล้วแต่กรณี แล้วจะต้องไม่เกิน ๒๔๐ วันข้อ ๒ การใดอยู่ระหว่างการดำเนินการตามประกาศกรมสรรพสามิตเรื่อง หลักเกณฑ์ เงื่อนไขและคุณลักษณะของรถยนต์กระบะที่ออกแบบสำหรับให้มีน้ำหนักรถรวมน้ำหนักบรรทุกไม่เกิน ๔,๐๐๐กิโลกรัม ที่มีพื้นที่ใส่สัมภาระด้านหลังที่นั่งคนขับที่ได้รับลดอัตราภาษีสรรพสามิตให้ดำเนินการให้แล้วเสร็จสำหรับการดำเนินการต่อไปให้เป็นไปตามที่กำหนดในประกาศนี้การดำเนินการใด ๆ ตามประกาศกรมสรรพสามิตเรื่อง หลักเกณฑ์ เงื่อนไขและคุณลักษณะของรถยนต์กระบะที่ออกแบบสำหรับให้มีน้ำหนักรถรวมน้ำหนักบรรทุกไม่เกิน๔,๐๐๐กิโลกรัม ที่มีพื้นที่ใส่สัมภาระด้านหลังที่นั่งคนขับที่ได้รับลดอัตราภาษีสรรพสามิต ที่ได้ดำเนินการไว้ก่อนวันที่ประกาศนี้ใช้บังคับให้เป็นอันใช้ได้ต่อไปจนกว่าจะสิ้นสุดไปโดยเงื่อนไขหรือเงื่อนเวลาที่กำหนดไว้หรือจนกว่าจะมีคำสั่งยกเลิกหรือเปลี่ยนแปลงข้อ ๓ ประกาศนี้ให้ใช้บังคับตั้งแต่วันที่ ๑๖กันยายน พ.ศ. ๒๕๖๐ เป็นต้นไปประกาศณ วันที่ ๑๖ กันยายน พ.ศ. ๒๕๖๐สมชาย พูลสวัสดิ์อธิบดีกรมสรรพสามิตพัชรภรณ์/จัดทำ๕ตุลาคม ๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๑๑๙ ง/หน้า ๓๒ (เล่มที่ ๒)/๒๔ พฤษภาคม ๒๕๖๑